Four Seasons Woonstel | LekkeSlaap
Four Seasons Woonstel is in 'n veilige kompleks in Kaapstad se middestad geleë en bied 'n uitsig op Tafelberg en oor die stad.
Dié moderne oopplan-woonstel het slaapplek vir 2 volwassenes en 'n kind teen 'n bykomende koste. Die eenheid het 'n dubbelbed, slaapbank, en 'n en suite-badkamer met 'n stort.
Die kombuis is toegerus met 'n yskassie, mikrogolfoond, stoof en oond, asook tee- en koffiemaakgeriewe. Gaste kan ontspan in die sitkamer, daar is 'n TV met Netflix en optiesevesel-WiFi. Die woonstel het geen braaigeriewe nie en ongelukkig word troeteldiere nie toegelaat nie.
Veilige onderdakparkeerplek is beskikbaar. Die kompleks het 24 uur-sekuriteit, en gaste het toegang tot 'n swembad en 'n gimnasium op die boonste verdieping met 'n uitsig oor die stad.